Կամո Նիգարյանը արվեստասեր հանրությանը ծանոթ է իբրև նեո-էքսպրեսիոնիստ: Ծնվել է 1950թ. Ադրբեջանի Հելենդորֆ քաղաքում։ 1973թ. ավարտելով Երևանի պետական գեղարվեստաթատերական ինստիտուտը՝ Նիգարյանը խորհրդային շատ արվեստագետների պես աշխատել է որպես դիզայներ՝ զուգահեռ շարունակելով ստեղծագործել որպես նկարիչ և լուսանկարիչ: Նա տասը տարի սեփական տիեզերքն է ստեղծել՝ չապավինելով արվեստի որևէ տեսակի կամ ոճի: Երաժշտությունը նրա ինքնարտահայտման և որոնման ևս մեկ ձևն էր. 1970-ականներին Նիգարյանը հիմնել է «Սարդեր» ռոք խումբը, որն այն տարիների ամենահայտնի խմբերից էր։